स्वभाव अच्छा तो प्रभाव भी अच्छा होगा
भाग्य का निर्माण स्वभाव के धरातल पर होता है। अगर आपका स्वभाव अच्छा है तो आपका प्रभाव अच्छा होगा। स्वभाव की कमान आपके हाथ में होती है क्योंकि स्वभाव, अहंकार, क्रोध, लोभ, लालच, द्वेष के कारण बिगड़ जाता है और जिस व्यक्ति का स्वभाव परिवर्तनशील हो जाता है। ऐसे व्यक्ति को समाज गिरगिट के समान रंग बदलने वाला मानता है। उसी प्रकार वाणी से भी भाग्य का निर्माण होता है, अगर आपकी वाणी मधुर एवं संयमित है तो ये आपके भाग्य को चमका देगी। उसी प्रकार चरित्र से भी भाग्य बनता है अगर चरित्र अच्छा है तो उचाइंयों को छूओगे और चरित्र खो गया तो भाग्य फूट जाएगा। यह बातें गीता ज्ञान प्रचारक समिति के सुखद सत्संग समारोह में असंग देव ने गुरुवार को कही। उन्होंने कहा जिसकी भक्ती पक जाती है उसकी मुक्ति होने में कोई संदेह नहीं रहता है।
अगर पुरुष राम जैसा बन जाए तो सीता जैसी प|ियों की कोई कमी नहीं रहती। ज्ञान उसे प्राप्त होता है जो इंद्रियों पर संयम रखता है इसलिए जिंदगी जीने के लिए हमें विवेक रूपी आंखे और संयम रूपी ब्रेक की आवश्यकता होती है। जिसकी जिंदगी में संयम का ब्रेक नहीं है उसका एक्सीडेंट जल्दी ही हो जाता है। जिसके घर में प्रेम होता है उसी घर में सुख होता है और प्रेम वही रहता है जहां त्याग और नम्रता होती है। कार्यक्रम के प्रारंभ में यजमानो द्वारा गुरूजी को पुष्प अर्पित कर स्वागत किया। संचालन रमेश कुशवाह ने किया। आभार सचिन पांडे ने माना।
मनावर . गीता ज्ञान प्रचारक समिति के समारोह में उपस्थित लोग।
गीता जयंती
hin_Deva hin_Deva hin_Deva bho_Deva awa_Deva